Nóg 'n skerp brandstofprysstyging in April | Maroela Media
Die Automobiel Assosiasie (AA) het Vrydag in 'n verklaring kommentaar gelewer op die ongeouditeerde brandstofprysdata wat deur die Sentrale Energiefonds uitgereik is. Volgens die AA het sterk oliepryse en 'n verswakkende rand saam bygedra tot 'n massiewe brandstofprysstyging.
"Die styging in pryse sal vererger word deur 'n styging in brandstofbelasting wat in April in werking tree. Daar sal ook 'n addisionele 15c per liter brandstofheffing wees, asook 5c per liter Padongelukkefondsheffing," het die AA gesê.
Gegrond op die huidige beskikbare data sal petrol met R1,28 per liter styg, diesel met 77c per liter en paraffien met 56c per liter.
"Die basiese prys van diesel is om en by dieselfde as die prys middel-Februarie nadat dit vroeër daardie maand aansienlik gestyg het," het die AA gesê. "Die werklike riller is die basiese prys van petrol wat van R6,60 per liter aan die begin van Maart tot R7,40 per liter gestyg het."
Terselfdertyd het die rand swak teen die dollar presteer. "Die daaglikse wisselkoers het die maand geopen met R14,15 teenoor die dollar en intussen teruggesak na R14,65 per dollar. Die effek daarvan op die brandstofpryse is nie 'n mooi prentjie nie."
"Ons is veral bekommerd oor die trajek van die rand, gegewe dat daar geen spesifieke faktore dié maand opgeduik het wat die afname kan verduidelik nie," het die AA gesê.
"Die rand se terugsakking kan dalk 'n weerspieëling wees van verminderde belangstelling by buitelandse beleggers in Suid-Afrika. Ons doen 'n beroep op die regering om besliste stappe te doen om aandag te gee aan die ekonomiese swakhede wat die land se aanloklikheid vir buitelandse kapitaal affekteer."
Dis mos 'n maklike manier om geld te maak. Alles gaan net op en so sal hulle aanhou.
So nice gewees het as julle ook net die prys wat die petrol sal kos volgende maand ook by gesit het.
Ek kyk nou die advertensiekolomme deur. Sal my eie petrolpomp koop!
Indien die raaiskoot in die laaste paragraaf reg is, '..dalk weerspieëling van verminderde belangstelling by beleggers in Suid Afrika', dan is dit goeie nuus. Goeie nuus wat dàlk, net miskièn, die regeerders kan laat nadink.
Wanneer gaan dit ophou, regtig mens se geld kan nie meer uithou nie. Daar moet iets hieraan gedoen word. Ja soos Koos se dit is 'n maklike manier om geld te maak, nou sal kos klere water en ligte en als opgaan.
So kry ons die jaar maar n skrale 3% verhooging. So ek is dankbaar vir elke extra centjie, maar ek raak woes fies as iemand se inflasie was net 6 of 7%. As jy jou daaglikse noodsaaklikhede neem, soos byvoorbeeld, krag, water, kos en brandstof en kyk met hoeveel dit op gegaan het en so jou persoonlike inflasie persentasie uitwerk sal jy op jou rug val. Dis MAL. En die arm mense kry die heel swaarste. Ek moes nou die maand alles hersien het en orals gesny het om my budget op so manier te kry dat ons nie in… Lees meer »